Грабніца Небамуна

Грабніца Небамуна — пахаванне страражытнаегіпецкага пісара і ўлікоўца збожжа па імені Небамун, дакладнае знаходжанне якой цяпер страчана.

 Гісторыя 

Вядома, што грабніца знаходзілася ў Фіванскім некропалі, які размешчаны на заходнім узбярэжжы ракі Ніла ў Фівах (сучасны Луксор, Егіпет). Грабніца стала крыніцай знакамітых дэкараваных сцэн, знятых з яе сцен, якія цяпер выстаўляюцца ў Брытанскім музеі ў ЛонданеRichard Parkinson,The Painted Tomb Chapel of Nebamun, British Museum Press, 2008.

Сам Небамун, які жыў каля 1350 года да н.э., быў чыноўнікам сярэдняга рангу, які служыў пісарам і ўлікоўцам зерня ў Фіванскім храмавым комплексе, прысвечаным Амону. Яго грабніца была адкрыта ў 1820 годзе маладым грэкам, Джаванні («Янні») д'Атаназі, які дзейнічаў як агент для егіптолага Генры Сальта, брытанскага генеральнага консула.

 Апісанне 

Абтынкаваныя сцены грабніцы былі багата і па-майстэрску ўпрыгожаны жывымі фрэскамі, якія паказваюць ідэалізаванае ўяўленне пра жыццё і дзейнасць НебамунаParkinson, at 14.

Самымі вядомымі выявамі з грабніцы з'яўляецца фрэска, на якой Небамун палюе на птушак, танцуючыя дзяўчыны на піру і пруд у садзеParkinson, at 63ff. У 2009 годзе Брытанскі музей адкрыў новую галерэю, прысвечаную адлюстраванню адзінаццаці адноўленых фрагментаў сцен з грабніцы. Яны былі апісаны як найвялікшыя захаваныя карціны са Старажытнага Егіпта, і як адзін з найвялікшых скарбаў музеяParkinson, at 9.

 Галерэя 

 У культуры 
250px|left|thumb|Поль Гаген. «Ta Matete», 1892
Розныя сцэны з карцін былі выкарыстаныя сучаснымі мастакамі. Лоўрэнс Альма-Тадэма ўключыў сцэну, на якой пасуцца гусі, для аздаблення сцяны ў сваёй карціне «Іосіф — наглядчык збожжасховішча фараона» (1874), а Поль Гаген выкарыстаў частку сцэны банкету ў якасці кампазіцыйнага плану ў яго «Ta Matete» (1892)Philip McCouat, «Lost masterpieces of ancient Egyptian art from the Nebamun tomb-chhapel» Journal of Art in Society http://artinsociety.com.

Катэгорыя:XIV стагоддзе да н.э.
Катэгорыя:Грабніцы
Катэгорыя:Старажытны Егіпет
Катэгорыя:Пахавальні
Катэгорыя:Фіванскія некропалі